b'\n_START_ARTICLE_\nHornbeer\n_START_PARAGRAPH_\nHornbeer er et dansk mikrobryggeri som har til huse p\xc3\xa5 en g\xc3\xa5rd i udkanten af S\xc3\xa6by i den nordlige del af Lejre Kommune._NEWLINE_Mikrobryggeriet drives af \xc3\xa6gteparret J\xc3\xb8rgen F. Rasmussen og hustruen Gundhild Rasmussen, og det blev etableret 7. maj 2008._NEWLINE_Bryggeriet nedbr\xc3\xa6ndte dog i august samme \xc3\xa5r, og bryggeriet m\xc3\xa5tte brygge sine \xc3\xb8l hos andre bryggerier indtil det i efter\xc3\xa5ret 2009 havde oprettet et nyt bryggeri._NEWLINE_Hornbeer blev i 2009, 2010, 2011 og 2013 k\xc3\xa5ret som \xc3\xa5rets bedste danske bryggeri af foreningen Danske \xc3\x98lentusiaster.  Hornbeer har i alt 6 gange vundet titlen "\xc3\x85rets bedste \xc3\xb8lnyhed"_NEWLINE_Bryggeriet har mange \xc3\xb8l i deres sortiment, men deler dem selv op i to kategorier, "hoppy" (dvs "humlede") og "malty" (dvs "maltede"). I f\xc3\xb8rste kategori er den mest humlede Imperial IPA, en India Pale Ale, og i anden kategori er Hornbock.'